**“UNION MONTANA VAL VARACHA”**

**FRAISE (Provincia de Coni)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***VERBAL DI DELIBERACION DE LA JONTA N. 37***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_17/04/2024\_\_\_\_**

**Onject : Mantenença dau camin Valle Varaita Trekking - aprovacion de la convencion trienni 2024/2026 - mesuras**

L'an dos mil vint-e-quatre, lo dètz-e-sèt dau mes d'abriu a las 18:45 a Venasca, dins la sala de las reünions, aprèp l'exauriment de las formalitats prescriptas per l'Estatut de l'Union, foguèron convocats per uèi los membres d'aquela Junta.

A l'apèl resultan :

|  |  |  |  |
| --- | --- | --- | --- |
|  ***Conhome e nom***  | ***Charja***  | ***Present*** | ***Absent***  |
| 1  | DOVETTA Silvano  | Presidente  | X  |
| 2  | FINA Giovanni  | Vice Presidente  | X  |
| 3  | FORNIGLIA Roberto  | Assessore  | X  |
| 4  | MENZIO Giovanni  | Assessore  | X  |
| 5  | MUNARI Mario  | Assessore  | X  |
| Total  | 4  | *1*  |

E doncas lo nombre es legal.

Amb la presa en charga per aquesta sesilha dau Secretari dau Comuna de Rossana PARA Monica.

Lo senhor DOVETTA Silvano dins sa qualitat de President assumís la Presidéncia e reconeissent legal lo nombre de los presents, declara dubèrta la sesilha per la discussion de l'objècte susmenscionat.

LA JONTA

Considerat que:

durant lhi darrièrs ans, diferents Ents, entre los quals en particular la Comunautat Montana Val Varacha fins a 2009, puèi la Comunautat Montana Valli del Monvisol, e fin finala lo BIM de Varacha e l’Union Montana an promogut la valorizacion de la ret de camins situats sul territòri de la Val Varacha amb la collaboracion tanben de subjèctes privats operant dins lo sector de l'excursionisme e dau torisme sostenible;

en particular, l’Associacion Valle Varaita Trekking, amb l'impuls de la Comunautat Montana Valli del Monvisol e puèi dau Consortium BIM de Varaita, aviá contribuit a la publicacion d'un opuscul en tres lengas que descriu lo camin excursionista de la val comprenent 12 etapas e nomenat Valle Varaita Trekking, recentament revisat, integrat e republicat per aquela Union;

lo 7 d'abriu de 2017, foguèt signat un acòrdi per los cònsols de Blins, Pont e Chanal, Chasteldalfin, Sant Peire, Fraise, lo Mèl, Vermala, Brossasc, Venascha, Isascha, Rossana, lo Peasc, Costilhòlas, Saluces, Verzòl, Buscha, Manta, Saluces per l'enregistrament e la valorizacion dau Itinerari nomenat Valle Varaita Trekking ai sens de la L.R. n. 12/2010 e reglament d'aplicacion 9R del 16/11/2011; l'acòrdi entre los autres instaura lo "Coordinament entre los Ents per la valorizacion dau itinerari Valle Varaita Trekking" e sanciona l'engatjament dei comunas al contraròtle de la circulabilitat e a la mantenença ordinària dau traçat;

l’Associacion Valle Varaita Trekking, constituida en 2013 e que compta prèp de 80 sòcis (afogats, comerçants, operators dau sector toristic-receptiu, associacions dau territòri) a manifestat la disponibilitat a una forma de collaboracion per la gestion dau camin excursionista de la val que s'articula en 12 etapas e 4 variantas (Buscha, lo Peasc, Saluces e Villar de Sant Peire) amb passatge dins totes los comunas de la Val Varacha, mai Manta e Saluces, per un desvolopament total de mai de 220 km;

a fin de garantir la melhora qualitat e la seguretat dins la frequentacion dei camins de montanha, lhi viols devon èsser mantenguts en perfectas condicions de fruibilitat en çò que concernís lo plan de calpestatge e las relativas dependéncias;

l'estat de circulabilitat dei camins de montanha necessita d'intervencions continúas de seguiment e de mantenença a causa dei damatges provocats per d'eveniments atmosferics, passatge d'animals, esglasiaments, vandalismes, etc.;

a fin de garantir la durabilitat e la continuitat dei intervencions de restauracion e mantenença efectuadas dins los ans precedents, atal coma la qualitat e la seguretat dins la circulabilitat dei camins susmenscionats, es necessari de proveire a identificar un subjècte responsable dau seguiment e de la mantenença ordinària dau camin meteis e dei sieunas immediatas dependéncias;

amb sei pròprias deliberacions precedentas n. 30 del 28/03/2018 e n. 55 del 27/07/2021, foguèron aprovadas las borras de convencion a signar amb l’Associacion Valle Varaita Trekking per lo seguiment e lo mantenença de las condicions optimas per la fruibilitat dau camin excursionista Valle Varaita Trekking (prèp de 220 km) que tòca en 12 etapas e 4 variantas (Buscha, lo Peasc, Saluces e Villar de Sant Peire) totes los comunas de la Val Varacha, mai Manta e Saluces);

lo mesme jorn, 27/07/2021, foguèt signada la convencion amb escadença al 31/12/2023;

Donat que l’Associacion Valle Varaita Trekking a provesit tanben dins lo trienni 2021-2022-2023 amb succès a la mantenença ordinària dau traçat, atal coma demandat per la suscitada convencion, e que doncas resulta opòrtun de renovar l'encarg fins al 31/12/2026;

Estimat que la plena fruibilitat dei camins concernits per las 12 etapas e 4 variantas dau Valle Varaita Trekking constituís un element important dins la gestion toristica e economica de tot lo territòri varaitin, segon çò que es indicat dins la convencion annexada a la presenta coma part integranta e substanciala;

Vist lo D. Lgs.18/08/2000 n.267;

Obtengut lo vejaire favorable dau Responsable de l'Àrea Tecnico-manutentiva en çò que concernís la regularitat tecnica ai sens de l'art. 49, comma 1, dau Decreto Legislativo 267/2000, atal coma remplaçat per l’art. 3 comma 1 lett. b dau D.L. 10/10/2012 n. 174;

Obtengut lo vejaire favorable dau Secretari f.f. en çò que concernís la legitimitat ai sens de l'art. 49, comma 1, dau Decreto Legislativo 267/2000, atal coma remplaçat per l’art. 3 comma 1 lett. b dau D.L. 10/10/2012 n. 174;

Obtengut lo vejaire favorable dau Responsable de l'Àrea Economico-Financiària en çò que concernís la regularitat comptabla, ai sens de l’art. 49, comma 1, dau Decreto Legislativo 267/2000, atal coma remplaçat per l’art. 3 comma 1 lett. b dau D.L. 10/10/2012 n. 174;

A l'unanimitat dei vòtes favorables exprimits dins las formas de lei,

**delibèra**

1) D'aprovar la borra de convencion a signar amb l’Associacion Valle Varaita Trekking per lo seguiment e lo mantenença fins al 31/12/2026 de las condicions optimas per la fruibilitat dau camin excursionista Valle Varaita Trekking (prèp de 220 km) que tòca en 12 etapas e 4 variantas (Buscha, lo Peasc, Saluces e Villar de Sant Peire) totes los comunas de la Val Varacha, mai Manta e Saluces, dins lo tèxte que s'annèxa al present mesura per ne faire part integranta e substanciala;

2) D'encargar lo Secretari, Dòna Monica Para, de la signatura de la convencion, l'autorizant a comptar d'ara a i portar las modificacions de caractèr non substancial que se farián necessàrias.

3) D'engatjar-se a reservar dins lo budget de prevision dei exercicis financièrs concernits las somas relativas ai intervencions financièrs de destinar a l’Associacion Valle Varaita Trekking signatària de la convencion en contraprestacion de las activitats efectuadas.

4) De declarar amb una ulteriora votacion e a l'unanimitat dei vòtes exprimits dins las formas de lei la presenta deliberacion immediatament executabla.

Legit, confirmat e signat.

\*\*LO PRESIDENT\*\*

Signat electronicament

\*\*LO SECRETARI FAÇENT FONCIONS\*\*

Signat electronicament

---